Meklējot kapteini Grantu

"Meklējot kapteini Grantu" () ir 1986. gada PSRS un Bulgārijas televīzijas daudzsēriju piedzīvojumu filma, kuras režisors ir Staņislavs Govoruhins. Filma uzņemta pēc Žila Verna romāna "Kapteiņa Granta bērni" motīviem. Daudzsēriju filma uzņemta Odesas kinostudijā (PSRS) un Boyana studijā (Bulgārija) 1985. gadā.

PSRS to pirmo reizi rādīja PSRS Valsts televīzijas un radio Centrālās televīzijas pirmajā programmā no 1986. gada 13. maija līdz 21. maijam.

 Sižets 
Filma sastāv no divām sižeta līnijām. Pirmā stāsta par rakstnieka Žila Verna dzīvi un romāna "Kapteiņa Granta bērni" tapšanas un izdošanas vēsturi. Otrajā izvērš romāna sižetu, kā tas pakāpeniski dzima rakstnieka iztēlē.

Lords Glenarvans un viņa sieva Helēna atrodas medusmēneša ceļojumā Skotijas ūdeņos uz jahtas Duncan. Kuģa apkalpe noķer haizivi, un tās iekšienē atrod šampanieša pudeli. Pudelē atrodas jūras ūdenī izmirkusi vēstule trīs valodās, lūdzot palīdzību: angļu kuģis Britannia nogrimis vētrā, tikai diviem jūrniekiem un kapteinim Grantam izdevās izglābties. Padzirdējuši par atklājumu, pie lorda ierodas pazudušā kapteiņa bērni. Pēc tam, kad Anglijas valdība atsakās meklēt pazudušos, lords Glenarvans pats nolemj doties palīgā Skotijas varonim. Skaidrs, ka avārija notikusi dienvidu puslodes 37. paralēlē, taču garums nav zināms. Meklējot kapteini, drosmīgie skoti apceļo pasauli pa 37. paralēli. Arī franču ģeogrāfs un biologs Žaks Paganels pievienojas kapteiņa Granta meklējumiem. Tāpat nozīmīgu palīdzību kuģa Britannia apkalpes meklējumos sniedz indiānis Talkavs, kas ekspedīciju sagaidīja Dienvidamerikā.

Patagonijā ceļotāji Pojuči indiāņu pusē iesaistās cīņā ar dārgumu meklētājiem (Boba Tara banda un indiāņu nodevējs Raimundo Skorsa). Austrālijā ceļotāji iesaistās nāvējošā kaujā ar laupītāju Benu Džoisu (bijušais Britannia bocmanis), kas cenšas nolaupīt jahtu Duncan. Meklējumu laikā ceļotājiem nākas saskarties ar dažādām dabas stihijām, piemēram, sniega lavīnām, sausumu, stiprām lietusgāzēm, plūdiem, vulkānu izvirdumiem, kā arī pārciest karstumu, aukstumu, saldūdens trūkumu, pārvarēt necaurejamus mežus un kalnus. Jaunzēlandē ceļotāji nonāk asinskāru kanibālu maoru ieziemiešu cilts gūstā. Izkļuvuši no gūsta, ceļotāji Marijas Terēzes salā atrod kapteini Grantu un vienu izdzīvojušo jūrnieku no kuģa Britannia.

Filmas beigās abas sižeta līnijas apvienojas, kad jūrā satiekas Žila Verna kuģis un jahta Duncan ar viņa romāna varoņiem.
 Lomās 
 Vladimirs Smirnovs kā Žils Verns
 Marina Vladi kā Marko Vovčoka
 Lembits Ulfsaks kā Žaks Paganels
 Nikolajs Jerjomenko jaunākais kā Lords Glenarvans
 Tamāra Akulova kā Lēdija Glenarvana
 Vladimirs Gostjuhins kā Majors Maknebss
 Oļegs Štefanko kā Kapt. Džons Manglzs
 Ruslans Kurašovs kā Roberts Grants
 Gaļina Strutinskaja kā Mērija Granta
 Uldis Vazdiks kā matrozis Vilsons
 Anatolijs Rudakovs kā Olbinets
 Boris Hmeļņickis kā Kapteinis Grants
 Kosta Coņevs kā Ecels
 Aleksandrs Abdulovs kā Bobs Tars
 Fjodors Odinokovs kā Pedijs O'Mūrs
 Filmas mūzika 
Filmā izmantota Īzaka Dunajevska orķestra uvertīra no filmas "Kapteiņa Granta bērni", kas ir 1936. gadā tapusi padomju kino pirmā šī romāna adaptācija.

 Sēriju saraksts 
 Nr.seriālā Nosaukums Pirmā pārraide

 Atsauces 

 Ārējās saites 

Kategorija:Krievijas televīzijas seriāli